cyanic-selkie/wikianc huggingface dataset:
Robert Marland
Robert Marland (s. 13. toukokuuta 1964 Mississauga, Ontario) on kanadalainen soutaja. Hän voitti Barcelonan olympialaisissa 1992 kultaa kahdeksikossa. Neljä vuotta aiemmin hän kilpaili Soulin olympialaisissa perämiehellisessä nelosessa mutta ei menestynyt. Maailmanmestaruuskilpailuissa hän saavutti kahdeksikossa hopeaa Tasmaniassa 1990 ja Wienissä 1991.
Bolarskogin kartano
Storbolån varhaisin nimeltä tunnettu omistaja on Anders Knutsson 1540-luvulta.
Bolarskogin harjakattoisen, puurakenteisen päärakennuksen runko on 1800-luvun alusta. Se oli alkuaan vanhan, vuonna 1905 tuhoutuneen päärakennuksen syytinkihuvila. Nykyilmeensä rakennus sai vuosina 1908 ja 1921. Rakennusta ympäröivät 1900-luvun jälkipuoliskon rivi- ja omakotitalot, joten vanhoja kulttuurikerroksia, kuten viljamakasiini, on säilynyt vain aivan pihapiirissä.
Pyörökuonosiika
Pyörökuonosiika (Coregonus nasus) Euraasiassa ja Pohjois-Amerikan pohjoisosissa elävä lohikalojen lahkoon kuuluva vaelluskala.
HMS Triton (15T)
HMS Triton (viirinumero N15) oli Britannian kuninkaallisen laivaston vuonna 1937 vesillelaskettu T-luokan sukellusvene, joka tuhoutui toisessa maailmansodassa 18. joulukuuta 1940.
Pyörökuonosiika
Pyörökuonosiika kasvaa yleisesti 45 cm pitkäksi. Suurin julkaistu paino on ollut yli 15 kg. Muiden siikojen tapaan sillä on pitkulainen vartalo ja hopeanhohtoiset suomut, mutta pyörökuonosiika on tukevarakenteisempi kuin sukulaisensa. Sen suu osoittaa alaspäin ja sitä peittää lihaksikas ylähuuli.
HMS Triton (15T)
Valmistus
Alus tilattiin 23. maaliskuuta 1936 osana vuoden 1935 laivasto-ohjelmaa Vickers Armstrongilta Barrow-in-Furnessista, missä köli laskettiin puoli vuotta myöhemmin 28. elokuuta. Alus laskettiin vesille 5. lokakuuta 1937 ja otettiin palvelukseen 9. marraskuuta 1938.
Palvelus
Syyskuussa 1939 alus oli päällikkönään komentajakapteeni H. P. de C. Steel partiomatkalla Norjan rannikolla. Alus kohtasi 10. syyskuuta Stavangerin edustalla sukellusveneen, joka ei vastannut tunnistusviesteihin. Triton upotti torpedoimalla sukellusveneen, joka osoittautui HMS Oxleyksi.
Pyörökuonosiika
Pyörökuonosiikaa tavataan kaikissa Pohjoiseen jäämereen laskevissa vesistöissä Volongasta (46°E) ja Petšorasta Alaskaan (102°W). Sitä tavataan harvinaisena myös murtovedessä, jonka suolapitoisuus on 9-15 ‰ tai vähemmän.
HMS Triton (15T)
Palvelus
Alus jatkoi vuonna 1940 partiointia Pohjanmerellä osana 2. sukellusvenelaivuetta. Alus laukaisi 10. huhtikuuta Saksan aloittaessa Weserübung operaation kuusi torpedoa Saksan laivaston saattueeseen. Torpedoista kolme osui maaliin upottaen Friedenaun, Wigbertin ja V1507:n (ex-RAU VI). Uppoamisten seurauksena noin 900 saksalaissotilasta sai surmansa.
Alus oli sijoitettuna Aleksandriaan päällikkönään luutnantti E. F. Pizey. Alus upotti Genovan edustalla italialaisaluksia lokakuussa ja osallistui Vadon ja Savonan maakohteiden tulittamiseen.
Alus oli 28. marraskuuta partiomatkalla Otrantonsalmen alueella päällikkönään komentajakapteeni G. C. I. St. B. S. Watkins. Uskotaan, että sukellusvene hyökkäsi 6. joulukuuta kauppalaiva Olimpiaa ja sitä saattanutta alusta vastaan Durazzon edustalla. Sukellusveneen uskotaan tuhoutuneen joko saattajan hyökkäyksessä tai sitten RN Clionn syvyyspommihyökkäyksessä 18. joulukuuta tai miinoituksissa.
Päälliköt
Aluksen päällikköinä olivat:
ISO/IEC 27000
ISO/IEC 27001:2005, Tietoturvallisuuden hallintajärjestelmät. Vaatimukset
Standardi on laadittu malliksi tietoturvallisuuden hallintajärjestelmän (ISMS, Information Security Management System) kehittämiselle, toteuttamiselle, käyttämiselle, valvomiselle, katselmoinnille, ylläpitämiselle ja parantamiselle. Tietoturvallisuuden hallintajärjestelmän käyttöönotto on organisaation strateginen päätös. Organisaation tietoturvajärjestelmän suunnitteluun ja toteutukseen vaikuttavat sen tarpeet ja tavoitteet, turvallisuusvaatimukset, käytettävät prosessit sekä organisaation koko ja rakenne. Näiden ja niitä tukevien järjestelmien uskotaan muuttuvan ajan mukana.
Tämä on sarjan eniten käytetty standardi, jonka vaatimuksia voidaan käyttää organisaatioiden vaatimustenmukaisuuden sertifiointiin.
ISO/IEC 27002:2005, Tietoturvallisuuden hallintaa koskeva menettelyohje
Standardi määrittelee ohjeita ja yleisiä periaatteita organisaation tietoturvahallinnan käynnistämiseen, käyttöönottoon, ylläpitoon ja parantamiseen. Tässä kansainvälisessä standardissa kuvaillut tavoitteet tarjoavat yleistä opastusta yleisesti hyväksytyistä tietoturvahallinnan tavoitteista. Tämän standardin valvontatavoitteet ja turvamekanismit on tarkoitettu otettaviksi käyttöön, jotta täytetään riskinarvioinnissa tunnistetut vaatimukset. Tätä kansainvälistä standardia voidaan käyttää käytännön ohjeistuksena, jonka pohjalta voidaan kehittää organisaation turvallisuusstandardeja ja tehokkaita turvallisuusjohtamisen käytäntöjä sekä auttaa lisäämään luottamusta organisaatioiden välisiin liiketoimiin.
Täsmälleen samansisältöinen standardi suomenkielisenä käännöksenä ISO/IEC 17799:fi.
ISO/IEC 27003:2010, Tietoturvallisuuden hallintajärjestelmän toteuttamisohjeita
Standardi on antaa käytännön opastusta tietoturvallisuuden hallintajärjestelmän (ISMS) toteuttamissuunnitelman laatimisesta organisaatiossa standardin ISO/IEC 27001:2005 mukaisesti.
ISO/IEC 27004:2009, Tietoturvallisuuden hallinta. Mittaaminen
Standardissa esitetään ohjeita sellaisten mittareiden ja mittausten kehittämisestä ja käytöstä, joilla voidaan arvioida standardin ISO/IEC 27001 mukaisesti toteutetun tietoturvallisuuden hallintajärjestelmän (ISMS) ja turvamekanismien tai turvamekanismiyhdistelmien vaikuttavuutta.
ISO/IEC 27005:2008, Tietoturvariskien hallinta
Standardissa esitetään ohjeita organisaation tietoturvariskien hallinnasta. Se tukee erityisesti standardin ISO/IEC 27001 mukaisen tietoturvallisuuden hallintajärjestelmän vaatimuksia.
LRRTM1
LRRTM1 on kromosomissa 2 sijaitseva autosomaalinen geeni, jonka tietty muutos altistaa vasenkätisyydelle. Geeni toimii aivoissa aktiivisesti jo sikiökaudella.
Sirkka Stormbom
thumb|Sirkka Timoska Suomen Kuvalehden kannessa marraskuussa 1964. Sirkka Stormbom (o.s. Timoska, 1. elokuuta 1940 ) on Yle TV1 -kanavan pitkäaikainen televisiokuuluttaja. Uransa alussa hän näytteli naispääosaa Erkko Kivikosken komediaelokuvassa Käyntikorttini... (1964).
Timoska ”löydettiin” tv-kuuluttajan työhön hänen edustettuaan mannekiinin ammattia Niilo Tarvajärven Palapeli-ohjelman kilpailussa, jossa arvuuteltiin vieraiden ammatteja. Hän teki ykköskanavan kuuluttajana yli 40 vuoden uran, kunnes jäi eläkkeelle 2005.
Sirkka Timoska valmistui keväällä 1964 merkonomiksi Helsingin Liikemiesten Kauppaopistosta. Samoihin aikoihin hän avioitui Lapin Kulta -oluen markkinointipäällikön ja torniolaispanimon omistajasukuun kuuluvan Arno Stormbomin kanssa. Hänen toiseksi työkseen tuli toimia miehensä sihteerinä.
Hans Henrik Estlander
Hans Henrik Estlander (17. maaliskuuta 1869 Helsinki – 7. maaliskuuta 1921 Vaasa) oli suomalainen juristi, pankinjohtaja ja valtiopäivämies.
Daf-16
daf-16 on geeni. Geeni vaikuttaa keskeisesti solun elinkaaren pituuteen. Geeni on löydetty madoilta mutta vastaava geeniryhmä löytyy myös ihmiseltä.
Variskivi
Variskivi on Laatokan pohjoisrannalla Salmissa sijaitseva entinen rajakivi. Variskiven kautta kulki Ruotsin ja Venäjän raja Stolbovan rauhasta 1617 alkaen aina Uudenkaupungin rauhaan 1721 saakka. Kivi oli uudelleen Suomen suuriruhtinaskunnan ja Venäjän rajakivenä 1811-1917 ja sen jälkeen itsenäisen Suomen ja Neuvostoliiton rajakivenä Moskovan rauhaan 1940 saakka.
Rajalinja tuli Variskivelle Laatokan yli suoraan ja jatkui sitten Variskiveltä luoteeseen rantaviivaa pitkin Vino-ojalle noin 2 kilometrin matkan niin että ranta kuului Venäjälle ja vesialue Suomelle. Raja jatkui sitten pitkin Vino-ojaa kolme kilometriä koilliseen aina maantiehen saakka ja kulki sitten maantien lännen puoleista ojaa pitkin kilomatrin matkan kaakkoon Mantsilan Rajakivelle jossa rajaviiva ylitti tien ja jatkui sitten pohjoiskoilliseen kohti Suojärveä.
Punaista graniittia oleva neliskulmainen Variskivi sijaitsee rantavedessä ja on noin kaksi metriä korkea. Kiveen hakattiin Stolbovan rauhan rajamerkkeinä Venäjän puolelle ristit ja Ruotsin puolelle kruunut. Toinen Salmissa sijainnut Stolbovan rauhan rajakivi oli Virtelässä Laatokan rantaa pitkin kulkeneen maantien varrella ollut Virtelän kivi johon oli hakattuna teksti Huc Regni posuit fines Gustavus Adolphus, Rex Svecorum; fausto numine duret opus (Tähän Kustaa Aadolf, ruotsalaisten kuningas, asetti valtakunnan rajan; Jumalan avulla olkoon tämä työ pysyvä.) 1617. Tämä kivi kaadettiin myöhemmin ja hakattiin palasiksi.
Matti Niilekselä
Matts (Matti) Niilekselä (13. lokakuuta 1874 Pulkkila – 25. heinäkuuta 1957 Rantsila) oli suomalainen maanviljelijä ja Maalaisliiton kansanedustaja.
Niilekselän vanhemmat olivat maanviljelijä Matti Laukka ja Anna Maria Laurinperttu. Hän kävi keskikoulun ja toimi maanviljelijänä Pulkkilassa 1896–1933. Niilekselä oli myös Pulkkilan kunnan rahastonhoitajana ja kirjurina 1902–1907 ja 1919–1925.
Niilekselä oli kansanedustajana 1927–1930 edustaen Oulun läänin eteläistä vaalipiiriä. Hän oli presidentin valitsijamiehenä vuoden 1925 presidentinvaaleissa ja kuului Oulun läänin eteläisen vaalipiirin keskuslautakuntaan. Niilekselä oli myös Pulkkilan kuntakokouksen puheenjohtajana ja Pulkkilan kunnallislautakunnan esimiehenä.
Matti Niilekselä oli naimisissa vuodesta 1901 Anna Maria Sippon kanssa.
Tunteilla sinulle
Tunteilla sinulle on suomalaisen Esko Rahkosen kokoelma-albumi vuodelta 1983.
Antoine Grimaldi
Antoine Grimaldi, Le Chevalier [de] Grimaldi, (2. lokakuuta 1697 Pariisi – 28. marraskuuta 1784 Monaco) oli Monacon tosiasiallinen hallitsija vuosina 1732–1784. Hän oli Antonio I:n ja myös Babéna tunnetun tanssija Élisabeth Dufortin avioton lapsi, jonka Antonio tunnusti vuonna 1715.
Ference Marton
Ference Marton (s. 7. maaliskuuta 1939 Unkari) on ruotsalainen kasvatuspsykologi, tutkija sekä professori emeritus Göteborgin yliopistossa. Hänet tunnetaan parhaiten pinta- ja syväsuuntautuneen oppimisen teoriastaan sekä erityisesti kasvatustieteissä käytettävän laadullisen tutkimusmenetelmän, fenomenografian, kehittämisestä. 1990-luvulta lähtien Marton on ollut kiinnostunut variaatioteoriasta ja sen kehittämisestä.
Antoine Grimaldi
Chevalier de Grimaldista tuli Monacon kenraalikuvernööri 20. toukokuuta 1732, kun hänen lankonsa Jaakko I, Monacon ruhtinas, ja tämän poika, ruhtinas Honoré III, muuttivat asumaan Pariisiin Hôtel Matignoniin ja jäivät sinne, vaikka Honoré julistettiin vuonna 1734 Monacon ruhtinaaksi.
Ference Marton
Martonin ajattelu pohjautuu kognitivismiin, mutta lähestymistapa on fenomenologinen eli olennaista on yksilön kokemus maailmasta ja todellisuudesta. Martonin ajattelussa korostuukin vahvasti oppijalähtöisyys, se, miten oppija näkee ja kokee maailman. Teoksessaan Classroom Discourse and the Space of Learning Marton korostaa myös kielen merkitystä oppimisessa; kieli ei ainoastaan välitä merkityksiä vaan myös luo niitä.
Marton kritisoi kirjassaan Learning and Awareness (1997) sen aikaista kognitivismiin ja konstruktivismiin nojaavaa ajattelua oppimisen tutkimuksessa, jossa korostuu ajatus yksilön sisäisestä  ja yksilön ulkopuolisesta maailmasta. Martonin mukaan yksilöä ja maailmaa ei tule erottaa toisistaan.
Gustaf Magnus Schwartz
Gustaf Magnus Schwartz (21. elokuuta 1783 Helsinki – 25. maaliskuuta 1858 Tukholma) oli suomalaissyntyinen Ruotsin metalliteosten tarkastuslaitoksen tirehtööri, Ruotsin tiedeakatemian professori ja Tukholman teknologisen instituutin ylitirehtööri. Hänet tunnettiin myös keksijänä ja frenologian harrastajana.
Ference Marton
Marton siis kumoaa vastakkainasettelun sosiaalisen ja yksilöllisen konstruktivismin välillä (sosiaalinen konstruktivismi = ulkomaailma vaikuttaa mielen sisäisiin prosesseihin vs. yksilöllinen konstruktivismi = mielen sisäiset prosessit vaikuttavat ulkoisiin tekoihin). Martonin mukaan kummankaan suuntaista vaikutusta ei kuitenkaan ole, vaan on vain yksi maailma, jonka yksilö kokee omalla tavallaan. Yksilö ei ole erillinen maailmasta vaan osa sitä; ei ole olemassa ulkomaailmaa ja yksilön sisäistä maailmaa.
Antoine Grimaldi
Antoine Grimaldi onnistui hyvin valtionhoitajana. Hän onnistui pitämään Monacon syrjässä Itävallan perimyssodasta vuosina 1740–1748.
Ference Marton
Lisäksi hän haastaa konstruktivistisen käsityksen esittämällä, että tieto ei rakennukaan pienistä palasista suuremmaksi kokonaisuudeksi vaan oppiakseen oppijan on ensin ymmärrettävä, millaista kokonaisuutta hän on oppimassa
Gustaf Magnus Schwartz
Schwartzin vanhemmat olivat helsinkiläinen kauppias, raatimies Petter Schwartz (k. 1793) ja hänen toinen puolisonsa Margareta Vilhelmina Philpp. Hän kävi Helsingin triviaalikoulua ja pääsi ylioppilaaksi Turussa 1799. Schwartz suoritti Turun akatemiassa vuoritutkinnon 1801 ja hän oli sitten vuorikollegion auskultanttina. Schwartz teki tieteellisiä opintomatkoja Saksaan, Ranskaan, Englantiin, Venäjälle, Tanskaan ja Itävaltaan.
Antoine Grimaldi
Antoine ei mennyt koskaan naimisiin. Hän kuoli 28. marraskuuta 1784. Vuonna 1966 hänen maalliset jäännöksensä siirrettiin Monacon katedraalin apsikseen.
Gustaf Magnus Schwartz
Schwartz oli Ruotsin metalliteosten tarkastuslaitoksessa kanslistina vuodesta 1805, 1. kontrollöörinä vuodesta 1811 ja ylitirehtöörinä 1816–1833. Hän toimi samalla Ruotsin tiedeakatemian fysiikan ja teknologian professorina vuodesta 1809 ja teknologisen instituutin ylitirehtöörinä 1826–1845. Schwartzista tuli Ruotsin tiedeakatemian jäsen vuonna 1812. Hän teki useita maatalouskoneisiin liittyneitä keksintöjä ja perusti myös frenologisen museon.
Schwartz oli naimisissa 1806–1817 Maria Sofia Brandin (k. 1817) kanssa ja vuodesta 1818 Caroline Corbin-Durdantin kanssa, liitto päättyi asumuseroon. Hän eli vuodesta 1843 alkaen avoliitossa kirjailijatar Marie Sophie Birathin kanssa, koska ei saanut avioeroa toisesta puolisostaan.
Slussenin silta
Slussenin silta jota kutsutaan myös värinsä vuoksi nimellä ”Kultasilta”  on pääasiallinen kulkuyhteys ajoneuvo-, pyörä- ja jalankulkuliikenteelle Vanhakaupungin ja Södermalmin saarien välillä Tukholman keskustassa. Slussenin uudistamisprojektiin kuuluva silta vihittiin käyttöön sunnuntaina 25. lokakuuta 2020 ja avattiin liikenteelle seuraavana päivänä. Värityksensä vuoksi sitä kutsutaan epävirallisesti usein Kultaiseksi sillaksi. Sillan käyttöiäksi arvioidaan 120 vuotta.
Silta koostuu yhdestä teräsrakenteesta, jonka on valmistanut China Railway Shanhaiguan Bridge Group (CRSBG) Kiinassa. Hankkeen pääurakoitsija on Skanska, joka on vastannut hankesuunnittelusta, valmistuksesta, toimituksesta ja asennuksesta. Sillan on suunnitellut arkkitehtitoimisto Foster and Partnersin pääarkkitehti Spencer de Gray. Sama toimisto vastasi myös vuonna 2005 käyttöönotetun Läntisen Årstan sillan suunnittelusta. Rakennuspiirustuksista vastasi konsulttiyritys Ramboll. Silta maksoi 198 miljoonaa kruunua.
Seeds of Hate / Crap
Rotten Soundin kappaleet on nauhoitettu livenä Club 25:ssa 21. marraskuuta 2001. Mastic Scumin kappaleet on nauhoitettu Boom Boom Studiosilla syksyllä 2001.
Slussenin silta
Rakenne
pienoiskuva|Sillan pitkittäisleikkaus pienoiskuva|Sillan poikkileikkaus Slussenin pääsilta on 140 metriä pitkä, 45 metriä leveä ja korkeus vaihtelee metrin (Vanhakaupungin puolella) ja seitsemän metrin välillä (Södermalmin puolella). Pisin jänneväli on sillan keskellä, 58 metriä. Sillalla on kolme ajorataa, joista keskimmäinen laskeutuu alas Mälarenin etelärantaan ja Stadsgårdsledeniin. Rakenteessa on huomioitu varaus mahdolliselle raitiotielle. Käyttöiän arvioidaan olevan vähintään 120 vuotta. Koko rakenne painaa noin 3 700 tonnia, ja se rakennettiin maaliskuusta 2018 syyskuuhun 2019 Shanhaiguanissa ja Zhongshanissa, jossa lopullinen kokoonpano tapahtui.
Seeds of Hate / Crap
Kappaleet
Mastic Scum
Slussenin silta
Väritys
Sillan väri valittiin kullankeltaiseksi tai -sävyiseksi, jotta se sopisi yhteen Vanhakaupungin kullankeltaisten julkisivujen kanssa. Värin on myös tarkoitus heijastella veden kimmellystä kuitenkaan häikäisemättä. Ajatuksena on, että kaukaa sillan pitäisi näyttää kultaiselta, mutta kuitenkin sulautua ympäristöön. Kullankeltainen väri antoi sillalle epiteetin kultasilta, josta sen suuren mediahuomion alla vesiteitse Kiinasta tapahtuneen kuljetuksen yhteydessä tuli pian laajasti käytetty nimi. Kuljetuksen aikana silta ei ollut vielä saanut lopullista maalipintaansa, joka levitettiin sen kyhmyiselle pinnalle vasta perillä paremman kestävyyden vuoksi. Riddarfjärdeniä, joka alkaa sillan sisäveden puolelta, on kutsuttu sillan myötä Guldfjärdeniksi, ja Guldfjärdsplan sijaitsee eteläisen sillan eteläpäädyn yläpuolella, mikä on antanut lempinimelle historiallisen yhteyden.
Kuljetus ja kokoonpano
pienoiskuva|Video Slussenin sillan saapumisesta Tukholmaan Silta kuljetettiin yhtenä kappaleena meritse Suezin kanavan, Välimeren, Englannin kanaalin ja lopuksi Itämeren kautta Tukholmaan, jonne se saapui 11. maaliskuuta 2020 noin klo 14.00 sekä tiedotusvälineiden että yleisön suurella kiinnostuksen alla. Saapuminen viivästyi useita kertoja huonon sään vuoksi aluksen jouduttua odottamaan sään paranemista läntiselle Välimerelle. Kuljettanut alus oli puoliksi upotettava M/S Zhen Hua 33. Pitkää merimatkaa kritisoitiin erityisesti sen ilmastovaikutuksista. Myös Skanskan tapaa kompensoida merikuljetuksen päästöjä kritisoitiin, koska se ei vähentänyt päästöjä tässä ja nyt.
Tukholmassa alus kiinnitettiin poijuihin Saltsjönissä ja laskettiin veteen kahdessa vaiheessa. Ponttoneille asetettu silta vedettiin paikalleen Stadsgårdsledenin ja Skeppsbronin väliin. Siellä se asennettiin paikan päällä odottaneiden maatukien päälle.
Albertus Saksilainen
Elämä
Albertus syntyi Rickensdorfissa lähellä Helmstedtia. Hänen isänsä oli maanviljelijä. Kykyjensä ansiosta Albertus lähetettiin opiskelemaan ensin Prahan ja sitten Pariisin yliopistoon. Pariisissa hän oli Jean Buridanin oppilas ja sai paljon vaikutteita tämän luonnonfilosofian ja logiikan opetuksista.
Vuonna 1366 Albertus valittiin synnyinhiippakuntansa Halberstadtin piispaksi, missä virassa toimiessaan hän käytti nimeä Albertus III. Piispana hän liittoutui Braunschweig-Lüneburgin herttuan Magnus II:n kanssa Hildesheimin piispaa Gebhardusta vastaan. Hän joutui Gebharduksen vangiksi Dincklerin taistelussa vuonna 1367.
Albertus kuoli Halberstadtissa vuonna 1390.
Filosofia
Luonnonfilosofina Albertus jatkoi opettajansa Buridanin perintöä ja vaikutti pariisilaisen luonnonfilosofian leviämiseen Italiaan ja Keski-Eurooppaan. Tässä keskeinen oli Albertuksen kommentaari Aristoteleen Fysiikkaan. Se oli laajalti luettu, ja siitä tunnetaan lukuisia käsikirjoituksia Ranskasta ja Italiasta.
thumb|upright|Kolmivaiheinen [[impetusteoria Albertuksen mukaan.]]
Luonnonfilosofian alalla Albertus esitteli muun muassa kolmannen vaiheen Avicennan kaksivaiheiseen impetusteoriaan. Vaiheet olivat:
Tämä teoria oli nykyaikaisen inertiateorian edeltäjä.
Albertuksen logiikan alan työt osoittavat vaikutteita Vilhelm Ockhamilaiselta, jonka kommentaarit "vanhaan logiikkaan" (logica vetus), toisin sanoen Porfyrioksen teokseen Eisagoge sekä Aristoteleen teokseen Organon, olivat Albertuksen lukuisien kvestio-muotoisten teosten (Quaestiones) kohteena.
Vaikka Buridan säilyi logiikan keskeisimpänä nimenä, Albertuksen teoksesta Perutilis logica tuli suosittu, koska se oli luonteeltaan hyvin systemaattinen ja kehitti edelleen eräitä occamistisen ajattelun keskeisiä puolia.
Jaakko Loppi
Juho Jaakko Loppi (28. syyskuuta 1874 Ilmajoki – 30. tammikuuta 1946 Tyrnävä) oli suomalainen kansakoulunopettaja, maanviljelijä ja Maalaisliiton kansanedustaja.
Lopin vanhemmat olivat talollinen Juha Keski-Loppi ja Susanna Kreeta Latva-Röyskö. Hän kävi kansakoulun ja valmistui kansakoulunopettajaksi 1906 Rauman opettajaseminaarista. Loppi oli kansakoulunopettajana Jaakkimassa 1906–1922, Isossakyrössä 1922–1927 ja Siikajoella 1927–1940. Viimeksi hän toimi maanviljelijänä Tyrnävällä 1940–1946
Jaakko Loppi oli naimisissa vuodesta 1907 Eeva Maria Viisaisen kanssa.
Riihimäen Sanomat
thumb|upright|Lehden ensimmäisen varsinaisen numeron etusivu. Riihimäen Sanomat oli Riihimäellä vuosina 1914–2003 ilmestynyt sanomalehti. Se yhdistettiin Hyvinkään Sanomien kanssa Aamupostiksi vuonna 2003.
Toimittaja Eemeli Salmisen perustama Riihimäen Sanomat oli puolueeton paikallislehti, joka sisälsi myös tärkeimmät kotimaan- ja ulkomaanuutiset. Julkaisuyhtiön omistuspohjaa laajennettaessa vuonna 1919 lehdestä tuli kokoomuslainen. Talous kehittyi suotuisasti 1930-luvun vaihteen pulavuosiin saakka, jolloin lehti kannatti lapuanliikettä. Myöhemmin se palasi kokoomuspuolueen linjalle ja muuttui 1950-luvulla sitoutumattomaksi.
Riihimäen Sanomien levikki kasvoi voimakkaasti sotavuosina ja niiden jälkeen. Helsingin lehtien ja Hyvinkään Sanomien kilpailun takia sen levikkialueeksi jäi 1950-luvulta lähtien Riihimäki, Hausjärvi, Janakkala ja Loppi. Ilmestysmistiheys ja levikki kasvoivat 1960-luvun lopulta lähtien, mutta ilmoitusmarkkinoilla Riihimäen Sanomat joutui kilpailemaan ilmaisjakelulehtien kanssa.
Kolehmaisen perheen omistama lehtiyhtiö hakeutui vuonna 1994 konkurssiin kalliiksi tulleen toimitilahankinnan takia. Omistajana ja julkaisijana jatkoi yhteistyökumppani Janton Oy, joka myi lehden Hämeen Sanomille vuonna 1998. Riihimäen Sanomat ja Hyvinkään Sanomat yhdistyivät vuonna 2003 Aamupostiksi, jota kustantaa Keskisuomalainen Oyj:n omistama Etelä-Suomen Media (aikaisemmin Aamuposti-Mediat Oy).
Riihimäen Sanomat ilmestyi aluksi kerran, vuosina 1916–1918 ja 1949 kahdesti, vuosina 1918–1927, 1931–1948 ja 1950–1966 kolmesti, vuosina 1967–1980 viidesti ja vuosina 1928–1930 sekä vuodesta 1981 lähtien kuudesti viikossa. Kuusipäiväisen lehden rinnalla ilmestyi vuosina 1928–1930 myös kolmepäiväinen painos. Levikki nousi 1940-luvulla yli 5 000:een ja 1970-luvun alussa yli 10 000 kappaleeseen. Vuonna 1993 se oli noin 12 500 kappaletta. Päätoimittajina työskentelivät Eemeli Salminen (1914–1919), Aaro A. Nuutinen (1919), Väinö Leisio (1920–1923), Eino J. W. Sipilä (1923–1925), Heikki Kokko (1925–1926), Vilho Viita (1926–1927), Väinö Armas Lyytikäinen (1927–1931), Väinö Oittinen 1927 ja 1931–1962, Kalervo Töyrylä (1962–1993), Aatos Alhainen (1993–1994) ja vuodesta 1994 Antero Heikkinen.
Front Royalin taistelu
Front Royalin taistelu (myös Guard Hillin taistelu ja Cedarvillen taistelu) oli Yhdysvaltain sisällissodan taistelu, joka käytiin Unionin ja Konfederaation joukkojen välillä 23. toukokuuta 1862. Taistelussa Thomas Jacksonin johtamat Konfederaation joukot yllättivät eversti John Kenlyn komentaman noin 1 000 miehen vahvuisen osaston. Kenlyn joukot yrittivät puolustautua, mutta joutuivat lopulta antautumaan Konfederaation joukoille.
Taistelun jälkeen Unionin kenraali Nathaniel Prentice Banksin joukot aloittivat nopean vetäytymisen Strasburgista kohti Winchesteriä.
Lähteet
1862
Euregio Karelia
Käytännössä Euregio Karelia on kansainvälinen yhteisö, jonka toiminnan perustana on sen jäsenalueiden yhteinen tarve parantaa yhteistoiminnan avulla ko. alueiden väestön elinolosuhteita. Euregio Karelian toimintamuoto on rakennettu aiemmin Euroopassa perustettujen ja jo toimineiden Euregio –alueiden kokemusten pohjalta. Euregio Karelia oli ensimmäinen Euroopan unionin ja Venäjän väliselle maarajalle perustettu Euregio –alue.
Euregio Karelia on jatkuva prosessi, jossa yhteistyötä tehdään konkreettisella tasolla rajan molemmilla puolin yhteisen päämäärän hyväksi. Euregio Karelia pyrkii vaikuttamaan päätöksentekoon sen molempien jäsenmaiden keskushallinnon sekä Euroopan unionin suuntaan. Tavoitteena on mm. vaikuttaa rajanylittävän yhteistyön asemaan EU:n ulko- sekä aluepolitiikassa. Samoin tavoitteena on vahvistaa ja edistää rajanylittävään yhteistyöhön kytkeytyvien politiikka- ja rahoitusohjelmien yhteensovittamista ja koordinointia.
Euregio Karelian hallinto
Euregio Karelia yhteistyöfoorumin ylin päättävä elin on Euregio Karelia hallitus, joka kokoontuu vähintään kerran vuodessa. Euregio Karelian hallituksen varsinaisia jäseniä ovat 6 maakuntaliittojen edustajaa Suomesta (Kainuun, Pohjois-Karjalan ja Pohjois-Pohjanmaan liitto kukin nimittävät kaksi edustajaa ja heille henkilökohtaiset varajäsenet) ja 6 edustajaa Karjalan tasavallasta (Karjalan tasavalta nimittää jäsenet). Myös Suomen ulkoasiainministeriön ja Työ- ja elinkeinoministeriön, Venäjän federaation ulkoministeriön ja Euroopan unionin nimeämillä edustajilla on mahdollisuus osallistua Euregio Karelian hallituksen kokouksiin.
Euregio Karelian hallituksessa on käytössä kaksoispuheenjohtajuus, eli kussakin kokouksessa on sekä suomalainen että venäläinen puheenjohtaja yhtä aikaa. Suomen puolelta puheenjohtajana toimii kunkin maakuntaliiton edustaja vuorollaan, rotaatioperiaatteen mukaisesti.
Euregio Karelian hallituksella on apunaan sihteeristö, joka valmistelee hallituksen käsittelyyn tulevat asiat ja toteuttaa hallituksen sille antamat tehtävät. Sihteeristö koostuu Karjalan tasavallan edustajasta ja suomalaisten maakuntien liittojen edustajista, yksi kustakin. Pääsihteeri ja puheenjohtaja ovat samalta alueelta.
Euregio Karelia -naapuruusohjelma
Naapuruusohjelmat olivat Euroopan unionin ulkorajaohjelmia, joilla pyrittiin edistämään raja-alueiden taloudellista ja sosiaalista kehitystä, hyvää naapuruutta. Naapuruusohjelmat korvasivat entiset Interreg III A ja Tacis CBC -ohjelmat.
Lasirasbora
Lasirasbora (Danionella translucida) on seeprakalojen heimoon kuuluva aasialainen kalalaji. Se kasvaa vain 10-11 millimetriä pitkäksi ja on näin maailman pienimpiä kaloja. Se löydettiin 1980-luvulla Myanmarin Bago Yoman vuoristopuroista.
Luettelo Yön jäsenistä
Tämä on luettelo Yö-yhtyeen kokoonpanoista sen perustamisesta aina nykyhetkeen asti.
Euregio Karelia
Euregio Karelia -naapuruusohjelma
Suomessa toimi neljä naapuruusohjelmaa, joista kolme kohdistui Venäjän rajalle. Yksi näistä oli Kainuun, Pohjois-Karjalan ja Pohjois-Pohjanmaan maakuntien sekä Karjalan tasavallan yhteinen Euregio Karelia naapuruusohjelma. Ohjelmalla tuettiin rajat ylittävää taloudellista ja sosiaalista yhteistyötä.
Luettelo Yön jäsenistä
Porin SM-karsinnan 1981 kokoonpano
Toinen kokoonpano toimi keväästä 1981 alkuvuoteen 1982.
Kolmas kokoonpano
Kolmas Yön kokoonpano toimi alkuvuodesta 1982 vuoden 1985 juhannukseen.
Lilla Ådholmen
Lilla Ådholmen on kalliosaari Espoon itäsaaristossa. Se sijaitsee nelisen kilometriä Matinkylän Nuottaniemen venesatamasta itäkaakkoon. Espoon virallisessa kaupunginosajaossa Lilla Ådholmen kuuluu Matinkylään; saaren ja Matinkylän manneralueen välinen etäisyys on runsaat kolme kilometriä. Etäisyys Lauttasaareen on nelisen kilometriä.
Lilla Ådholmenin pinta-ala on noin 2,7 hehtaaria. Saaren koillispuolella sijaitsee Stora Ådholmen. Saaret ovat maankohoamisen seurauksena kasvaneet lähes kiinni toisiinsa.
Bruce Robertson
Bruce Robertson (s. 17. kesäkuuta 1962) on kanadalainen soutaja. Hän voitti Barcelonan olympialaisissa 1992 kultaa kahdeksikossa. Neljä vuotta aiemmin hän kilpaili Soulin olympialaisissa perämiehettömässä nelosessa mutta ei menestynyt. Maailmanmestaruuskilpailuissa Robertson saavutti kahdeksikossa hopeaa Tasmaniassa 1990 ja Wienissä 1991.
Lilla Ådholmen
Lilla Ådholmenin keskellä sijaitsee jugendhenkinen suurehko puuhuvila, johon kuuluu korkea torniosa. Merikapteeni Holmberg rakennutti sen itselleen 1910-luvun alkupuoliskolla. Sekä Lilla että Stora Ådholmen kuuluivat Holmbergin pariskunnalle, ja merikapteenin lesken kuoleman jälkeen isompi Ådholmen myytiin. Pienemmän Ådholmenin osti kalastaja Engman.
Holmbergin huvilan eteläpuolella levittäytyy varsin paljas rantakallio, muissa ilmansuunnissa on jonkin verran puustoa. Holmberg rakennutti myös Stora Ådholmenille huvilan.
Panini (voileipä)
thumb|Panini, jonka täytteinä [[salamia, mortadellaa, tomaattia ja lehtisalaattia.]] Panini on italialainen grillattu voileipä, joka rantautui Suomeen vuonna 1992. Leipä saapui Suomeen yrittäjä Ilkka Wikholmin mukana, joka alkoi sitten tarjoilla kyseistä voilepää Wikholmin kahvilassa, Porissa.
Sunnuntai (kappale)
Sunnuntai on Martti Turusen säveltämä laulu Aleksis Kiven samannimiseen runoon. Se on kuoronjohtajana tunnetun Turusen sävellysluettelossa opus 25 numero 1 ja kuuluu hänen tunnetuimpiin sävellyksiinsä joululaulun ”Me käymme joulun viettohon” ohella.
Laulu alkaa sanoilla ”Mä muistan sen lempeän laakson, ainiaan muistan sen”. Se on sävelletty yksinlauluksi, mutta sitä esitetään usein kaksiäänisenä duettona ja erilaisina kuorosovituksina. Laulun tunnettuja levyttäjiä ovat Mauno Kuusisto, Kauko Käyhkö ja Veikko Tyrväinen.
Kari Rydman kuvaa Sunnuntaita mestarillisen kauniiksi ja kiihkeäksi: ”Ilahduttavasti siinä kukki Aleksis Kiven eroottinen hämäläismurteiden sävyttämä kieli, vieläpä alkuperäisessä muodossaan, kielipoliisien siivouksista vapaana.”
From Crust ’Til Grind
From Crust 'Til Grind on suomalaisen grindcore-yhtye Rotten Soundin kokoelma-albumi, joka sisältää kappaleita yhtyeen neljältä varhaiselta EP-levyltä.
Kappaleet
Psychotic Veterinarian EP
Loosin' Face EP
Sick Bastard EP
Still Psycho EP
Curses
Curses on suomalaisen grindcore-yhtye Rotten Soundin single, joka on julkaistu yhtyeen vuoden 2011 albumilta Cursed.
Francis Xavier Sudartanta Hadisumarta
Francis Xavier Sudartanta Hadisumarta (13. joulukuuta 1932 Ambarawa – 12. helmikuuta 2022 Jakarta ) oli indonesialainen roomalaiskatolinen piispa. Hänet vihittiin karmeliittain papiksi 12. heinäkuuta 1959 ja nimitettiin Malangin hiippakunnan johtoon 1. maaliskuuta 1973. Piispaksi konsekroinnin suoritti 16. heinäkuuta Justinus Darmojuwono, jota avustivat Jan Antonius Klooster ja Leo Soekoto.
Hadisumarta sai 5. toukokuuta 1988 nimityksen Manokwari-Sorongin piispaksi, jona hän toimi, kunnes erosi tehtävistään 30. kesäkuuta 2003.
Kintauden tasoristeysturma
Kintauden tasoristeysturma tapahtui talvisodan aikana Petäjäveden Kintauden kylässä 4. maaliskuuta 1940, kun moottorijuna törmäsi Vehkasuon ylikäytävälle pysähtyneeseen linja-autoon. Onnettomuudessa kuoli kuusi ihmistä ja neljä loukkaantunutta vietiin sairaalahoitoon.
Linja-auto oli matkalla Multialta Jyväskylään, kun se saapui Vehkasuon ylikäytävälle noin kello 19.30 aikaan. Linja-auton kuljettaja pysäytti auton ennen radan ylitystä ja pyysi erästä matkustajaa katsomaan oliko junaa tulossa. Hän ajoi auton sitten ylikäytävälle, mutta juuri sillä hetkellä saapui Petäjävedeltä päin moottorijuna, joka törmäsi linja-autoon ja raahasi sitä mukanaan useita kymmeniä metrejä. Onnettomuuden uhreista viisi kuoli onnettomuuspaikalla ja yksi, autonkuljettaja, Jyväskylän yleisessä sairaalassa, jonne onnettomuudessa loukkaantuneet vietiin.
Kelly Chen
thumb|right|Kelly Chen Kelly Chen (s. 13. syyskuuta 1972 Brittiläinen Hongkong) on hongkongilainen näyttelijä ja laulaja. Hän aloitti musiikillisen uransa kantopopin laulajana. Hän on sittemmin laulanut muillakin kielillä kuin kantoninkiinaksi ja saavuttanut siten huomattavaa suosiota paitsi Kiinassa, myös muun muassa Japanissa.
Days Go By
Days Go By on punk rock-yhtye The Offspringin yhdeksäs studioalbumi, joka julkaistiin 26. kesäkuuta 2012. Albumilla soittaa Offspringin uusi rumpali Pete Parada.
Lohi 34
Lohi 34 on Hans Groopin suunnittelema matkapurjehdukseen soveltuva vene, jonka pituus on 10,40 m, leveys 3,15 m ja syväys 1,5 m. Vene on seuraaja aiemmalle Joe34 (Joemarin 34) -veneelle. Merkittävimmät erot aiempaan versioon ovat madallettu istuinkaukalo, yhtenäiset pitkittäisjäykistäjät rungossa sekä takakajuutan sisäänkäynti istuinkaukalosta erillisen takakannella olevan sisäänkäynnin sijaan. Lohi 34 muistuttaa olemukseltaan paljon Targa 101:tä, mutta on sitä jonkin verran tilavampi.
Paras näyttelijäkokoonpano komediasarjassa (SAG)
Parhaan komediasarjan näyttelijäkokoonpanon SAG-palkinto on yksi palkinnoista, joita yhdysvaltalainen yli 120 000 näyttelijää edustava ammattiliitto Screen Actors Guild jakaa vuosittain. Palkinto jaettiin ensimmäisen kerran vuonna 1994.
Wald (Appenzell Ausserrhoden)
Wald on kunta Koillis-Sveitsissä Appenzell Ausserrhodenin kantonissa. Siellä on noin 900 asukasta.
Sijainti
Wald sijaitsee Bodenjärven eteläpuolella Rein- ja Sitterjokien välisellä ylänköalueella, kymmenkunta kilometriä St. Gallenista itään ja pari kilometriä Trogenista koilliseen.
F1nnmade
F1nnmade on 30. maaliskuuta 2014 MTV Max-kanavalla alkanut televisio-ohjelma, sekä Mauri Nurmen kirjoittama ja Mistake Median 3. marraskuuta 2014 julkaisema moottoriurheilukirja, jossa käydään läpi suomalaisten Formula 1 -kuljettajien, yhteistyökumppaneiden ja lajin parissa työskentelevien henkilöiden mielenkiintoisimmat tarinat.
Kyokushinin Japanin mestaruuskilpailut
Kyokushinin Japanin mestaruuskilpailut (All Japan Championships) on vuosittain järjestettävä Kyokushin mestaruuskilpailut, joka käydään loppuvuodesta marraskuussa. Sitä on järjestetty vuodesta 1969 lähtien ja se käydään avoimessa painoluokassa. Historian menestynein ottelija on ollut Hajime Kazumi, joka on turnauksen viisinkertainen mestari.
Juan Reccius
Hans Werner "Juan" Reccius Ellwanger (9. huhtikuuta 1911 Valdivia – 29. kesäkuuta 2012) oli chileläinen yleisurheilija ja Etelä-Amerikan mestari.
Reccius osallistui kolmiloikassa Berliinin vuoden 1936 kesäolympialaisiin. Hän sairastui matkalla kisoihin ja karsiutui loppukilpailusta. Vuonna 1935 hän voitti kolmiloikassa Etelä-Amerikan mestaruuden.
Reccius kuoli 29. kesäkuuta 2012, 101-vuotiaana. Hän oli viimeinen elossa ollut Chilen Berliinin kesäolympialaisiin osallistuneen delegaation jäsen.
Honor 10
Ominaisuudet
Honor 10 käyttää Androidiin pohjautuvaa Emotion UI -käyttöliittymää. Puhelimessa on kahdeksanytiminen (4×2,4 GHz & 4×1,80 GHz) Kirin 970 -järjestelmäpiiri. Honor 10:ssa on 5,84 tuuman näyttö, jonka tarkkuus on 1 080 × 2 280 pikseliä. Honor 10:ssa on kaksi takakameraa, joista toinen on 16 megapikseliä ja toinen 24 megapikseliä. Honor 10:ssa on USB Type-C -liitäntä, joka tukee Qualcommin Quick Chargea ja Huawein omaa pikalatausta.
Kyōko Fukada
Kyōko Fukada (s. 2. marraskuuta 1982) on japanilainen näyttelijä ja J-popin laulaja. Hän aloitti uransa teini-ikäisenä ja esiintyi televisiossa vuonna 1997. Ensimmäinen albumi ilmestyi vuonna 1999.
Fukada tunnetaan muun muassa elokuvista Ringu 2 (1999) ja Dolls (2002).
Trauenin tutkimuskeskus
Trauenin tutkimuskeskus oli vuosina 1936–1945 toiminut Saksan ilmavoimien rakettiteknologian tutkimuslaitos. Keskus sijaitsi Ala-Saksin Munsterin kaupungin lähelle Trauenissa. Laitos perustettiin vuonna 1936 tohtori Eugen Sängerin alaisuuteen hänen raketti- ja aerodynaamisia tutkimuksiaan varten. Julkisesti laitos oli lentokoneiden testauslaitoksen koealue.
Herman Joseph Sahadat Pandoyoputro
pienoiskuva|Herman Joseph Sahadat Pandoyoputro vuonna 2012.Herman Joseph Sahadat Pandoyoputro (23. huhtikuuta 1939 Kopeng – 23. syyskuuta 2016) oli indonesialainen roomalaiskatolinen piispa. Hänet vihittiin karmeliittain papiksi 2. elokuuta 1970 ja nimitettiin Malangin hiippakunnan johtoon 15. toukokuuta 1989. Piispaksi konsekroinnin suoritti 3. syyskuuta Francis Xavier Sudartanta Hadisumarta, jota avustivat Julius Riyadi Darmaatmadja ja Paschalis Soedita Hardjasoemarta.
Trauenin tutkimuskeskus
Trauenissa Sänger suunnitteli Irene Bredtin kanssa Silbervogel-avaruuslentokoneen.
Laitos tuhoutui kokonaan toisen maailmansodan loppuvaiheissa keväällä 1945. Nykyisin alue kuuluu vuonna 1969 perustetulle Saksan avaruustutkimuskeskukselle.
Epäonnistunut valtio
[[File:Countries according to the Fragile States Index.svg|thumb|300px|Valtioiden tila vuonna 2022.
{{legend|#000066|10 - Kestävä}} {{legend|#003399|20}} {{legend|#3366CC|30}} {{legend|#006600|40 - Vakaa}} {{legend|#009900|50}} {{legend|#33CC33|60}} {{legend|#FFFF00|70 - Hälyttävä}} {{legend|#FFCC00|80}} {{legend|#FF8029|90}} {{legend|#FF3300|100 - Vaarallinen}} {{legend|#CC0000|110}} {{legend|#800000|120}} {{legend|#e0e0e0|Ei tietoa}}]] Epäonnistunut valtio eli romahtanut valtio on toimintakykynsä menettänyt valtio, joka on niin heikko ettei se pysty hallitsemaan aluettaan eikä suojelemaan kansalaisiaan. Ei ole yksiselitteistä, millä taholla on oikeus todeta ja perustella jonkin maan valtiovallan epäonnistuminen. Valtiovallan epäonnistuminen halutaan kiistää, sillä kansainvälisessä politiikassa asialla voi olla huomattavat seuraukset.
Ei ole myöskään yksikäsitteistä määritelmää sille, milloin valtion toimintakyky ja hallintavallan taso on heikentynyt niin paljon, että sitä voidaan kutsua epäonnistuneeksi. Epäonnistuneen valtion käsite onkin pyritty korvaamaan neutraalimmalla hauraan valtion käsitteellä. Valtioiden vakaustilaa kuvaamaan käytetty FSI-mittariluku on uudelleennimetty vastaavasti (Failed states index → Fragile states index).
Kansalaisjärjestöt korvaavat valtiollisia toimijoita
Koska kansainvälisen yhteisön keinot ja voimavarat sekä usein myös poliittinen tahto puuttua epäonnistuneiden valtioiden tilanteeseen on usein riittämätöntä, ainoa mahdollisuus tukea tavallista kansalaista on usein maassa toimivat kansalaisjärjestöt. Näiden tyypillisimpiä avustustoimia ovat terveydenhoito- ja sosiaaliturva- tai hätäapu.
Kansalaistoiminnan kautta voidaan vaikuttaa maan vakauteen, hyvinvointiin ja ihmisoikeuksien toteutumiseen pidemmälläkin aikavälillä. Kansalaisyhteiskunnan tukeminen onkin globaalien kansalaisliikkeiden keskeisimpiä tehtäviä. Kansalaisyhteiskunnan osia ovat toimiva ja läpinäkyvä oikeusjärjestelmä, vastuullinen poliittinen elämä ja turvallisuusrakenteet, jotka ennalta ehkäisevät konflikteja ja epävakautta.
Jaskari
Jaskari on suomenkielinen sukunimi. Jaskari-nimisiä suomalaisia henkilöitä:
Autoklinikka
Autoklinikan liikevaihto oli vuonna 2019 40 miljoonaa euroa ja se työllistää noin 280 henkilöä. Vuosittain Autoklinikoilla korjataan yli 30 000 kolhittua tai kolaroitua autoa. Autoklinikka on myös Tesla-sähköautojen auktorisoitu vahinkokorjaamoketju Suomessa.
The Rotten Sound
The Rotten Sound on suomalaisen grindcore-yhtye Rotten Soundin EP-levy, joka on julkaistu vuonna 2008. Albumista on julkaistu ainoastaan 400 kappaleen painos.
Autoklinikka
Autoklinikka on osa pohjoismaista Werksta-konsernia.
Historia
Autoklinikka perustettiin vuonna 1992 Herttoniemessä. Seuraavien vuosien aikana se kasvoi pääkaupunkiseutua palvelevaksi viiden korjaamon vahinkokorjaamoketjuksi. 2010-luvulla kasvu vauhdittui ja 2016 lanseerattiin Autoklinikka franchising-verkosto. Vuonna 2020 Autoklinikalla on lähes 40 vahinkokorjaamoa ympäri Suomen.
Vuonna 2016 Autoklinikka yhdistyi Ruotsalaisen Werksta-ketjun kanssa muodostaen Pohjoismaiden suurimman vahinkokorjaamoketjun. Toiminta on laajentunut tämän jälkeen niin Suomessa kuin Ruotsissakin. Vuonna 2018 avattiin ensimmäiset toimipisteet myös Norjassa.
Tujunen
Tujunen on suomenkielinen sukunimi. Tujunen-nimisiä henkilöitä:
Pekka Tuomisto Trophy
Pekka Tuomisto Trophy on Suomen Jääkiekkoliiton vuosittain rullakiekon SM-liigan runkosarjan parhaalle maalintekijälle myöntämä tunnustuspalkinto. Pekka Tuomisto oli ensimmäisen mestarijoukkueen Team Rocesin tehopelaaja ensimmäisessä SM-turnauksessa 1996.
Suomen salossa
Suomen salossa on Juhana Ennolan säveltämä laulu Yrjö Sakari Yrjö-Koskisen samannimiseen runoon. Reippaan ja iloisen isänmaallisen laulun sanat alkavat ”Honkain keskellä mökkini seisoo Suomeni soreassa salossa”, ja kertosäe alkaa ”Hoi laari laari laa...”.
Laulun toinen säkeistö alkaa lintutieteellisesti virheellisellä säkeellä: ”Kaukana käkönen korvessa kukkuu, sulhonsa suloutta ylistää”. Todellisuudessa vain uroskäki kukkuu, ei naaras.
Virossa laulu tunnetaan Lydia Koidulan kääntämänä nimellä Isamaa hiilgava pinnala paistab. Laulu esitettiin Viron laulujuhlilla ensi kerran vuonna 1879 ja sitä esitetään myös Anna Raudkatsin 1920-luvulla suunnittelemana laulutanssina.
Julius Lindberg
Adolf Julius Lindberg (2. elokuuta 1874 Porvoon maalaiskunta – 4. heinäkuuta 1953 Helsinki) oli suomalainen kirkkoherra, lääninrovasti ja ruotsalaisen kansanpuolueen kansanedustaja.
Lindbergin vanhemmat olivat perämies Adolf Lindberg ja Karolina Fredriksson. Hän pääsi ylioppilaaksi Porvoon lyseosta 1893 ja suoritti Helsingin yliopistossa teologian erotutkinnon 1896. Lindberg vihittiin papiksi 1896 ja hän suoritti pastoraalitutkinnon 1900. Hän valmistui vielä filosofian kandidaatiksi 1904 ja filosofian maisteriksi 1907.
Lindberg toimi Loviisan kirkkoherran apulaisena, vt. kirkkoherrana ja Loviisan sairaalan saarnaajana 1896–1897, Someron vt. kappalaisena 1897–1898 ja Porvoon kirkkoherran apulaisena 1898–1900. Hän oli saarnaajana ja uskonnonopettajana Haminan kadettikoulussa 1900–1903. Tämän jälkeen Lindberg toimi Pietarsaaren ja Pietarsaaren maaseurakunnan kappalaisena 1904–1907, kansakouluntarkastajana ja uskonnonopettajana Pietarsaaressa 1904–1921, Pietarsaaren maaseurakunnan kirkkoherrana 1907–1921 ja Kirkkonummen kirkkoherrana 1921–1951. Hän oli myös Pietarsaaren rovastikunnan lääninrovastina 1918–1921, Raaseporin lääninrovastina 1929–1951 ja Porvoon tuomiokapitulin asessorina 1932–1938. Lindberg toimi myös Människovännen-lehden toimittajana 1912–1921.
Michael Forgeron
Michael "Mike" Forgeron (s. 24. tammikuuta 1966 Main-à-Dieu, Nova Scotia) on kanadalainen soutaja. Hän voitti Barcelonan olympialaisissa 1992 kultaa kahdeksikossa. Atlantan olympialaisissa 1996 hän kilpaili pariairokaksikossa ja sijoittui seitsemänneksi. Maailmanmestaruuskilpailuissa hän sijoittui parhaimmillaan neljänneksi perämiehettömässä nelosessa vuonna 1993, ja samassa luokassa hän saavutti Kansainyhteisön kisoissa pronssia vuonna 1994.
Pohjoismaiset hiihtolajit olympialaisissa
Pohjoismaiset hiihtolajit on järjestetty jokaisissa talviolympialaisissa, eli yhteensä 21 kertaa. Pohjoismaisiin hiihtolajeihin kuuluvat maastohiihto, mäkihyppy ja yhdistetty. Naiset kilpailivat ensimmäisen kerran pohjoismaisten hiihtolajien olympiamitaleista vasta vuonna 1952. Kyseessä oli 10 kilometrin maastohiihto. Naiset eivät ole kilpailleet mitaleista yhdistetyssä tai mäkihypyssä. Mäkihypyn kohdalla tulee muutos vuonna 2014, sillä silloin naiset kilpailevat mitaleista kyseisessä lajissa. Parhaiten menestynyt maa on Norja 55 kullallaan, 53 hopeallaan ja 43 pronssillaan. Olympialaisten pohjoismaisia hiihtolajeja hallitsee kansainvälinen hiihtoliitto.
Julius Lindberg
Julius Lindberg oli naimisissa vuodesta 1900 Ida Maria Fredrika Ekroosin kanssa.
Pohjoismaiset hiihtolajit olympialaisissa
Maastohiihto, miehet
right|100px|Maastohiihto.
Yhdistetty, miehet
right|100px|Yhdistetty.
Screen Actors Guild Life Achievement Award
Screen Actors Guild Life Achievement Award on elämäntyö-palkinto, jonka yhdysvaltalainen yli 120 000 näyttelijää edustava ammattiliitto Screen Actors Guild on jakanut vuodesta 1962 (paitsi vuosina 1964 ja 1981). Palkinto annetaan näyttelijöille elämäntyöstään.
Pohjoismaiset hiihtolajit olympialaisissa
Mäkihyppy, miehet
100px|right|Mäkihyppy.
Valentina Novikova
Valentina Novikova (s. 5. tammikuuta 1984) on venäläinen hiihtäjä.
Novikova on kilpaillut maailmancupissa vuodesta 2004 lähtien. Hänen paras henkilökohtainen sijoituksensa on kuudes tila Rybinskin yhdistelmäkilpailusta 2011.
Novikova osallistui MM-kilpailuihin ensimmäistä kertaa vuonna 2011. Tuolloin hän oli 10 kilometrillä 21., yhdistelmäkilpailussa 26. ja hiihti avausosuuden maansa kuudenneksi sijoittuneessa viestijoukkueessa.
Färjsundin tunneli
Färjsundin tunneli on Ahvenanmaalla Finströmissä Godbyn kylässä oleva maantietunneli. 51-metrinen tunneli on valmistunut vuonna 1958 ja sijaitsee Färjsundin sillan läheisyydessä. Se on Suomen ensimmäinen ja Ahvenanmaan ainoa maantietunneli. Tunnelin läpi johtaa Ahvenanmaan päätie 2.
Scanria
Oy Scanria Ab on Juhani Kuosmasen perustama internet-palveluita julkaiseva yritys. Yrityksen tuotteita ovat internetissä toimivat uutis- ja hakupalvelut, verkkokauppa- ja kotisivuratkaisut sekä verkkotunnuspalvelut. Scanria toimii neljällä paikkakunnalla.
Scanria toimi vuoden 2021 alkuun myös kirjankustannusalalla ja toiminnan pääpaino oli käännöskirjallisuudessa. Se julkaisi useita kirjoja vuodessa. Scanrian tytäryhtiö on tekaistuihin laskuihin yhdistetty Suomen Numerokeskus.
Scanria oli Suomen Kustannusyhdistyksen jäsen.
Suomen Numerokeskus
Suomen Numerokeskus Oy on Scanrian tytäryhtiö, joka ylläpitää sähköisiä puhelinluetteloita eli numeropalvelua. Luettelotiedot päivittyvät puhelinoperaattorien yhteisestä tietokannasta. Suomen Numerokeskus on perustettu vuonna 2011 ja se työllistää 25 henkeä.
Suomen Numerokeskusta on syytetty tekaistujen laskujen lähettämisestä. Vuosina 2011–2015 tehtiin poliisin rikostietojärjestelmään 250 ilmoitusta, joissa Suomen Numerokeskus Oy oli osallisena tai asianosaisena. Scanrian mukaan kyse oli alkuaikojen ongelmista ja kokemattomista työntekijöistä.
Julkaisuja
Scanrian julkaisemia kirjoja ovat muiden muassa:
Ostheim vor der Rhön
Ostheim vor der Rhön on kaupunki Rhön-Grabfeldin piirikunnassa Baijerin osavaltiossa Saksassa. Se kuuluu Unterfrankenin hallintopiiriin. Vuoden 2020 lopussa kaupungissa asui 3 290 asukasta ja väestötiheys oli 81 as./km². Kaupungin pinta-ala on 40,8 neliökilometriä. Ostheim vor der Rhönin pormestarina on toiminut vuodesta 2020 lähtien Steffen Malzer.
Kaupungissa toimii yksi peruskoulu ja Dr.-Alfred-Hauser-Schule-erityiskoulu. Ostheim vor der Rhönin nähtävyyksiä ovat muun muassa Lichtenburgin linnan rauniot ja kaupungintalo.
Teologi, filologi, filosofi ja runoilija Christian Schreiber (1781–1857) kuoli kaupungissa.
Historia
pienoiskuva|vasen|Ostheimin eksklaavi. Ostheim mainitaan ensimmäistä kertaa vuonna 804. Vuosina 1615–1619 kaupungissa sijaitseva Michaeliskirche-kirkko rakennettiin. Vuonna 1812 Ostheimista tuli Saksi-Weimar-Eisenachin herttuakunnan eksklaavi. Vuonna 1920 Ostheimista tuli puolestaan Thüringenin eksklaavi. Vuonna 1945 Ostheimista tuli osa yhdysvaltalaisten tarkkailuvyöhykettä ja samalla alue liitettiin Baijerin alaisuuteen.
Cəbrayılin piirikunta
thumb|250px|Cəbrayılin piiri Azerbaidžanin kartalla. Cəbrayılin piirikunta on paikallishallintoalue Azerbaidžanissa. Vuonna 1930 perustetun piirin pinta-ala on 1050 neliökilometriä. Asukkaita on virallisesti 81 700 henkeä (vuonna 2020).
Cəbrayılin piiri sijaitsee Azerbaidžanin lounaisosassa Vuoristo-Karabahin eteläpuolella. Se rajoittuu lännessä Zəngilanin ja Qubadlın, pohjoisessa Xocavəndin ja koillisessa Füzulin piireihin sekä kaakossa Iraniin. Etelärajalla virtaa Araksjoki.
Vuoden 1989 väestönlaskennan mukaan Cəbrayılin piirissä oli 49 200 asukasta. Sen hallinnollinen keskus oli Cəbrayılin kaupunki. Armenialaiset joukot miehittivät alueen Vuoristo-Karabahin sodan aikana elokuussa 1993, ja se oli sittemmin osa kansainvälisesti tunnustamattoman Artsakhin tasavallan Hadrutin piiriä. Azerbaidžan valtasi alueen takaisin vuoden 2020 sodassa.